**Tájékoztató az ingyenes és kedvezményes intézményi gyermekétkeztetés feltételeiről**

Budapest Főváros XIII. Kerületi Önkormányzat természetbeni ellátásként a gyermek életkorának megfelelő gyermekétkeztetést biztosít:

* bölcsődében: ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,
* óvodában: óvodai nevelési napokon, a déli meleg főétkezést, valamint tízórai és uzsonna formájában két kisétkezést,
* általános iskolai és középfokú iskolai menzai ellátás keretében: iskolai tanítási napokon a déli meleg főétkezést, valamint tízórai és uzsonna formájában két kisétkezést. Az étkezések közül az ebéd külön is igényelhető.

A gyermekétkeztetés **térítésmentes**

bölcsődei ellátásban vagy óvodai nevelésben részesülő gyermek számára, ha

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
* nevelésbe vették;

1-8. évfolyamon nappali rendszerű iskolai oktatásban részt vevő tanuló számára, ha

* rendszeres gyermekvédelmi kedvezményben részesül, vagy
* nevelésbe vették;

az 1-8. évfolyamon felül nappali rendszerű iskolai oktatásban részt vevő tanuló számára, ha

* nevelésbe vették, vagy
* utógondozói ellátásban részesül.

Az intézményi térítési díj **50%-os normatív kedvezményével** kell biztosítani

* az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;
* az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek,
* fenti kategóriákba tartozó életkorú, tartósan beteg vagy fogyatékos gyermek számára.

Az ingyenes vagy kedvezményes intézményi gyermekétkeztetés gyermekenként csak egy jogcímen vehető igénybe.

Felhívom figyelmét, hogy ha az intézményi gyermekétkeztetést betegség vagy más ok miatt a gyermek nem veszi igénybe az étkeztetést biztosító intézmény vezetőjénél/üzemeltetési vezetőnél, be kell jelenti

* a távolmaradást és annak várható időtartamát, valamint
* a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést.

A bejelentést követő naptól a távolmaradás idejére mentesül az intézményi gyermekétkeztetésért fizetendő térítési díj fizetésének kötelezettsége alól.

**Tájékoztató a szünidei gyermekétkeztetésről és az igénybevétel módjáról**

Budapest Főváros XIII. Kerületi Önkormányzat természetbeni ellátásként a gyermek életkorának megfelelő szünidei gyermekétkeztetést biztosít:

* a tanév rendjéről szóló miniszteri rendeletben meghatározott **őszi, téli és tavaszi** tanítási szünet, valamint az ezen időtartamra eső, a bölcsődei ellátást nyújtó intézmény és az óvoda zárva tartásának időtartama alatti munkanapokon,
* a tanév rendjéről szóló miniszteri rendeletben meghatározott **nyári** tanítási szünet időtartama alatt 55 munkanapon, valamint az ezen időtartamra eső, a bölcsődei ellátást nyújtó intézmény és az óvoda zárva tartásának időtartama alatti munkanapokon.

**Térítésmentes Szünidei gyermekétkeztetést,** **azaz a déli meleg főétkezést** a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek és a rendszeres gyermekvédelmi kedvezményre jogosult gyermek szülője, törvényes képviselője kérelme alapján igényelhető.

a rendszeres gyermekvédelmi kedvezmény, a hátrányos helyzet vagy a halmozottan hátrányos helyzet megállapítása Budapest Főváros XIII. Kerületi Önkormányzat Polgármesteri Hivatal Szociális és Köznevelési Osztályon történik. Kérelemnyomtatvány az intézményben kérhető

Felhívom figyelmét, hogy ha a szünidei gyermekétkeztetést betegség vagy más ok miatt a gyermek nem veszi igénybe az étkeztetést biztosító intézmény vezetőjénél, be kell jelenti

* a távolmaradást és annak várható időtartamát, valamint
* a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést. A szünidei gyermekétkeztetés során, ha az étel helyben történő elfogyasztását a gyermek előre nem látható hiányzása, betegsége vagy egyéb ok akadályozza, az étel elvitelét a szülője, más törvényes képviselője vagy a szülő, más törvényes képviselő által megbízott személy viheti el.

Tájékoztatom, hogy a szünidei étkeztetés igénybe vételének módját, időpontját, lemondás szabályait együttműködési megállapodásban rögzítjük.

|  |
| --- |
| A tájékoztatást tudomásul vettem  Budapest, 2016. hó nap szülő aláírása |